 Faysal Cali Waraabe oo khudbad ka jeediyay kulan lagaga doodayey arrimaha dib u dhiga ku keena doorashooyinka Somaliland oo ay dalada Sonsaf soo qabanqaabisay shalay ayaa sidoo kale sheegay in nidaamka dimoqraadiga ah ee asxaabta siyaasadda ay Somaliland ku degdegtay isla markaana aasaaskii nidaamka dowladeed dhismaheeda aan la dhamaystirin, waxana hadalka guddoomiyaha ka mid ahaa oo uu yidhi: Inago xarumihii dhisin ayeynu ku dhaqdhaqaaqnay nidaamka asxaabta badan ee siyaasadda iyadoo dadkeenu 90 waa reer guuraa oo hadda magaalo ugu horayso, waxa qofka loo doorto ma yaqaanaan, dimoqraadiyad ma yaqaanaan, xilkooda ma yaqaanaan iyo asxaabtaba ma yaqaanaan, waa kuwaa maalin kasta xisbi gelaaya ee sidii shimbiraha u duul-duulaya. 